CONSILIUL LOCAL AL MUNICIPIULUI  CRAIOVA






                   HOTĂRÂREA NR. 5

  Consiliul Local al Municipiului Craiova, întrunit în şedinţa ordinară din data de 31.01.2008; 




  Având în vedere raportul nr.4681/2007 întocmit de Direcţia Proiecte, Programe de Dezvoltare Tehnică şi Investiţii prin care se propune modificarea Hotărârii Consiliului Local al Municipiului Craiova nr. 105/2006 referitoare la aprobarea obiectivelor de investiţii  finanţate din împrumutul bancar contractat şi rapoartele comisiilor de specialitate ale Consiliului Local al Municipiului Craiova nr.30, 31, 32, 35, 36/2008; 

        
  În conformitate cu prevederile Legii nr.273/2006 privind finanţele publice locale, modificată, Legii nr.500/2002 privind finanţele publice, modificată, Hotărârii Guvernului nr.2415/2004 pentru aprobarea Normelor Metodologice de aplicare a prevederilor legii datoriei publice nr.313/2004, modificată;

    
   În temeiul art.36 alin.2 lit. b coroborat cu alin.4 lit. b şi art.45 alin.2, lit.b din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă modificarea art.1, lit.a, b, şi c din Hotărârea Consiliului Local al Municipiului Craiova nr.105/2006, modificată prin Hotărârile Consiliului Local al Municipiului Craiova nr.243/2006 şi nr.308/2006, după cum urmează:

       - Se diminuează valoarea totală prevăzută la lit.a)“Ilustrări urbanistice privind determinările funcţional-urbane materializate în: amenajări, echipare, dotare şi finisare ale Pieţei Prefecturii, esplanadei pietonale Unirii şi Pieţei Minerva din zona centrală Craiova”, de la 28.872.499 lei, la 27.428.820,53 lei; 
- Se diminuează valoarea totală prevăzută la lit.b)„Amenajare canal colector deschis pârâul Corniţoiu, în zona Liceului de Chimie şi zona Parc Craioviţa, până la deversare în canalul închis existent”, de la 2.315.982,50 lei, la 2.311.999,05 lei ;

 - Se majorează valoarea totală prevăzută la lit.c„Reabilitare străzi în Municipiul Craiova” , de la 35.811.529,50 lei, la  37.259.180,42 lei .

Art.2. Pe data prezentei hotărâri, se modifică în mod corespunzător anexa nr.3 a contractului de credit nr.69/2006, încheiat între BRD–Groupe Societe Generale S.A. şi Consiliul Local al Municipiului Craiova, aprobat prin Hotărârea Consiliului Local al Municipiului Craiova nr.104/2006, conform anexei care face parte integrantă din prezenta hotărâre.

Art.3. Serviciul Administraţie Publică Locală, Direcţia Economico - Financiară şi Direcţia Proiecte, Programe de Dezvoltare Tehnică şi Investiţii vor aduce la îndeplinire prevederile prezentei hotărâri.
	PREŞEDINTE DE ŞEDINŢĂ,
	CONTRASEMNEAZĂ,

	
	SECRETAR,

	Petre GONGU
	Nicoleta MIULESCU


User - C:\Documents and Settings\utilizator sapl4\Desktop\Hotarari Finale 2008\hc 05#2008.doc - 01/02/08 1:27:21 
FP 43-01, vers.01

